Kumiveto

|  |  |
| --- | --- |
| Kuvaus: | Kumiveto oikomishoidossa |

Kumivetoja käytetään purentavirheiden korjaamisessa silloin, kun yksittäiset

hammasparit ovat risti- tai saksipurennassa sekä myös osana kiinteäkojehoitoa.

Kiinnitä kumiveto hammashoitolasta saamiesi ohjeiden mukaisesti kiinnikkeisiin.

Normaalisti kumivetoa käytetään koko ajan, vain ruokailun ja hampaiden pesun ajaksi voi vedon ottaa pois.

Hoidon alussa hampaat voivat tulla hieman liikkuviksi sekä kipeytyä. Tämä on yleensä

ohimenevää ja häviää, kun kumivetojen käyttöä jatketaan. Kipuun voi käyttää

tarvittaessa särkylääkettä.

Kumiveto vaihdetaan illalla aina uuteen ja silloin, jos kumilenkki katkeaa.

Epäsäännöllinen käyttö aiheuttaa vain hampaiden edestakaisen liikkeen, eikä tällöin

toivottua hoitotulosta saavuteta.

Sitkeitä ja kovia syötäviä, kuten toffeet, irtokarkit ja jälkiuunileipä, tulee välttää, sillä

ne voivat irrottaa kiinnikkeet. Myös raa’at juurekset ja kovat hedelmät on hyvä paloitella ennen syömistä.

Harjaa hampaat pehmeällä harjalla aamuin illoin erityisen huolellisesti kiinnikkeiden kohdalta.

**Jos kiinnike irtoaa tai kumilenkit loppuvat ennen seuraavaa käyntiä, ota yhteys hammashoitolaasi.**